**OBAVIJEST O UPISU DJECE U DJEČJI VRTIĆ „MARUŠKICA“ U ŠKABRNJI ZA 2024./2025. PEDAGOŠKU GODINU**

Upis djece u Dječji vrtić Maruškica provodit će se od ***13. svibnja*** do ***27. svibnja 2024. godine.***

Popunjen Zahtjev i dokumentaciju možete dostaviti:

**1.** putem pošte na adresu: **Dječji vrtić „Maruškica“, Put Škara 1, 23223 Škabrnja**

**2.** Skenirati i poslati na e-mail vrtića: **djecji.vrtic.maruskica@gmail.com** (molimo svu dokumentaciju poslati u jednom e-mailu da se dokumenti ne izgube)

**3.** Osobnim dolaskom u Dječji vrtić „Maruškica“, Škabrnja

Zahtjev za upis u Dječji vrtić „Maruškica“, Privola za objavu osobnih podataka u vezi upisa i Zahtjev za nastavak korištenja usluge može se preuzeti na web stranici vrtića **dv-maruskica.hr** ili u Dječjem vrtiću „Maruškica“ svakim radnim danom od 7,00-15,00h.

Djeca koja su već upisana u vrtić i nastavljaju pohađati isti u novoj pedagoškoj godini 2024./2025. dužni su ispuniti **Zahtjev za nastavak korištenja usluga** i donijeti **Liječničko uvjerenje o obavljenom sistematskom pregledu.** Vrtić će na kraju pedagoške godine ispisati dijete Korisnika usluga koji nisu predali Zahtjev za nastavak korištenja usluge. Vrtić će ispisati dijete Korisnika usluga koji do kraja pedagoške godine (31. kolovoza) nije podmirio sva dugovanja.

Pravo na upis imaju sva djeca koja do 31. kolovoza navršavaju tri godine pa do polaska u školu koja imaju prebivalište na području Općine Škabrnja.

Broj slobodnih mjesta prema Planu upisa:

* U redovnom programu – 10
* U skraćenom posebnom programu pripreme za školu – 20

 *Program pripreme za školu provoditi će se kroz sve programe.*

*Dokumentacija koju je potrebno dostaviti uz Zahtjev za upis je:*

1. Preslika rodnog lista djeteta
2. Liječničko uvjerenje o procijepljenosti i obavljenom sistematskom pregledu (ne starije od 2 mjeseca)
3. Potvrda o mjestu prebivališta djeteta ne starija od 30 dana od dana podnošenja zahtjeva i preslike osobnih iskaznica roditelja/skrbnika
4. Ostale dokumente kojima se dokazuje pravo na ostvarivanje bodova prema kriterijima propisanima člankom 5. Pravilnika o upisu djece i ostvarivanju prava i obveza korisnika usluga u Dječjem vrtiću „Maruškica“

**Roditelji koji se pozivaju na neki od kriterija za ostvarivanje bodova Zahtjevu za upis dužni su priložiti:**

1. Elektronički zapis Zavoda za mirovinsko osiguranje o radnom statusu roditelja/skrbnika ne starije od 30 dana od dana podnošenja zahtjeva
2. Rodne listove za ostalu djecu u obitelji mlađu od 18 godina
3. Rješenje o stupnju invalidnosti roditelja/skrbnika
4. Liječničku potvrdu specijaliste ili liječnika primarne zdravstvene zaštite o težoj bolesti djeteta
5. Preporuku ili rješenje ovlaštene službe za djecu s teškoćama u razvoju
6. Potvrdu Centra za socijalnu skrb o socijalnom statusu
7. Preslika dokumenta kojim se potvrđuje status samohranog roditelja ili roditelja jedno roditeljske obitelji
8. Preslika rješenja o primanju doplatka za djecu za tekuću godinu
9. Potvrdu fakulteta o statusu redovnog studenta
10. Preslika rješenja da je dijete u udomiteljskoj obitelji
11. Rješenje o mirovini

Molimo roditelje da uz potrebnu dokumentaciju za upis ispune Privolu/suglasnost za objavu osobnih podataka u vezi upisa.

**Zahtjeve za upis razmatra Povjerenstvo za upis. Zahtjevi zaprimljeni nakon roka neće se razmatrati. Zahtjevi s nepotpunom dokumentacijom bodovat će se na temelju dokumenata dostavljenih u upisnom roku. Nakon proteka upisnog roka ne postoji mogućnost naknadnog podnošenja dokumenata i dokaza o činjenicama bitnim za ostvarivanje prednosti pri upisu.**

Rezultati upisa biti će objavljeni na web stranici Dječjeg vrtića i na oglasnoj ploči Dječjeg vrtića „Maruškica“ do kraja lipnja 2024. godine.

 Sve informacije mogu se dobiti na:

* tel. : 099/441 - 7602 , 023/317 - 774
* e-mail: djecji.vrtic.maruskica@gmail.com
* Web stranica dječjeg vrtića: **dv-maruskica.hr**